Und bi mir laufts au einigermasse. Ich bin wider mal fürd Wärtsilä e mässig go mache - uf di kanarische insle. Zerscht uf Teneriffa und dänn uf Lanzarote. Die insle händ eso schiffsmotore als power-station zum strom mache. Und uf däne bin ich / hett ich sölle go mässe.  Han es meer aber leider nume vo wiitem gseh, hät nöd glanget zum sünnele. Aber es isch jetzt scho 20° warm und isch super wätter gsii. Die insle gsehnd au susch ganz spannend uus. Di eint hät schwarze sand und dänn überall so kaktüsser und so - gseht cool uus. Si sind aber beidi zimli tourischtisiert, isch glaubs guet wänn me wett inen hotel-bunker und nüüt meh tänke, aber nüt für individual-reisendi. Teneriffa isch meh de engländer & ire-treff und z'Lanzarote häts vor allem dütschi.  Uf de  abereis hät de einti flüüger na verspötig gha, gsamthaft bini dänn 18 stund underwägs gsii… Und dänn händs uf de heireis (wahrschinli z Madrid) miis gepäck verhüehneret… immerhin sind di tüüre mässgrät vode Wärtsilä wider füre cho. Und well de einti motor nöd gloffe isch mueni dänn namal goge mässe.. törf also namal det abe flüge. Ich hoffe nume, dases damal nöd so e chaos-reis git